open-index/open-wikipedia-markdown huggingface dataset:
Νικήτας ο Στυλίτης

Ο **Όσιος Νικήτας ο Στυλίτης** ο Θαυματουργός (ρωσ. Никита Столпник, 12ος αιώνας) ήταν Ρώσος άγιος, που τιμάται στην ομώνυμη μονή στην όχθη της Λίμνης Πλεστσέγιεβο.

Ο Νικήτας έζησε μια ανέντιμη ζωή στα νιάτα του: Εργαζόμενος ως φοροεισπράκτορας για λογαριασμό του ηγεμόνα Ντολγκορούκι, ήταν βίαιος και έκανε μεγάλο κακό, καταπιέζοντας και κλέβοντας τους φτωχούς που δεν μπορούσαν να πληρώσουν τους φόρους τους, μαζί με φίλους του. Σε μια περίπτωση όμως που εισήλθε σε έναν χριστιανικό ναό την ώρα του Εσπερινού, άκουσε αμέσως μετά την είσοδό του να διαβάζονται τα λόγια του Προφήτη Ησαΐα (α΄ 16): *«Λούσασθε καὶ καθαροὶ γίνεσθε ... παύσασθε ἀπὸ τῶν πονηριῶν ὑμῶν»*. Τότε μια βαθιά μεταστροφή στην ψυχή του τον οδήγησε προς τον Θεό.

Ο μεταστραφείς Νικήτας άφησε τα υπάρχοντά του και άρχισε να ζει ως ασκητής κοντά στην πόλη Περεγιασλάβλ (εξελληνισμένη ονομασία «Πρεσλαβία»), το σημερινό Περεσλάβλ-Ζαλέσκι. Η επιθυμία του για άσκηση τον έκανε να δένεται με αλυσίδες και να διαμένει στην κορυφή ενός μεγάλου στύλου (ή βράχου σε σχήμα στύλου), από όπου και η προσωνυμία στυλίτης. Με την πάροδο των ετών απέκτησε φήμη ως θεραπεύων θαυματουργικώς από ασθένειες. Ενδεικτικώς, θεράπευσε από εγκεφαλική παράλυση τον πρίγκιπα Μιχαήλ τού Τσέρνιγκοφ.

Ο όσιος δολοφονήθηκε τη νύκτα της 16ης Μαΐου 1186 από παραπλανημένους ληστές, οι οποίοι είχαν πιστέψει ότι ο ασκητής δενόταν με πολύτιμες ασημένιες αλυσίδες. Για τούτο χαρακτηρίζεται και ως «οσιομάρτυρας». Αφού οι ληστές απομακρύνθηκαν, κατάλαβαν ότι οι αλυσίδες ήταν σιδερένιες, οπότε τις πέταξαν στον ποταμό Βόλγα. Κατά την παράδοση, μοναχοί της μονής των Αποστόλων Πέτρου και Παύλου του Γιαροσλάβλ, είδαν επάνω από τον ποταμό τρείς φωτεινές ακτίνες. Αμέσως έτρεξαν για να δουν τι συμβαίνει και με δέος είδαν τις αλυσίδες του Οσίου Νικήτα να επιπλέουν στον ποταμό. Τις πήραν με ευλάβεια και τις φύλαξαν στη μονή τους. Ωστόσο ο Νικήτας εμφανίσθηκε στον ύπνο του ηλικιωμένου μοναχού Συμεών της παραπάνω μονής και του είπε ότι επιθυμούσε οι αλυσίδες του να αποτεθούν δίπλα στο λείψανό του. Κι έτσι οι μοναχοί τις μετέφεραν στον τάφο του στο Περεγιασλάβλ.

Ο Νικήτας ανακηρύχθηκε άγιος από την Ορθόδοξη Εκκλησία και η μνήμη του τιμάται στις 24 Μαΐου (μνήμη *Οσιομάρτυρος Νικήτα στυλίτου του Ρώσου*), μαζί με εκείνη του Συμεώνος του Θαυμαστορείτου, επίσης στυλίτη αγίου.

## Παραπομπές


## Πηγές
* «Our Holy Father Nikita Stylites», St. Nicholas Russian Orthodox Church, McKinney (περιοχή Ντάλας), Τέξας

## Εξωτερικοί σύνδεσμοι
* Ο όσιος Νικήτας στο *saint.gr*
* «Ο όσιος Νικήτας ο Στυλίτης ο εν Περεγιασλάβλ» στην *Κοινωνία Ορθοδοξίας*

Κατηγορία:Άγιοι της Ορθόδοξης Εκκλησίας
Κατηγορία:Ρώσοι άγιοι
Κατηγορία:Χριστιανοί άγιοι του 12ου αιώνα
Κατηγορία:Χριστιανοί μοναχοί του 12ου αιώνα
Κατηγορία:Στυλίτες
Γ Δοράδος

μικρογραφία|left|Μια καμπύλη φωτός του γ (γάμμα) Δοράδος (γραφικά δεδομένα από τον δορυφόρο TESS)
Ο **γ (γάμμα) Δοράδος** (διεθνώς *Gamma&nbsp;Doradus*, *γ&nbsp;Dor*) είναι ο τρίτος σε φωτεινότητα (όπως φαίνεται από τη Γη) αστέρας στον νότιο αστερισμό Δοράδα. Είναι ορατός με γυμνό μάτι μόνο σε σκοτεινούς τόπους και ασέληνες νύκτες, έχοντας οπτικό φαινόμενο μέγεθος περίπου 4,25. Για την ακρίβεια, αυτό παρουσιάζει μικρές διακυμάνσεις, καθώς ο γ Δοράδος είναι μεταβλητός αστέρας, και μάλιστα έδωσε το όνομά του στη νέα σχετικώς κατηγορία των μεταβλητών τύπου γ Δοράδος. Με βάση την ετήσια ηλιοκεντρική (αστρική) του παράλλαξη, όπως αυτή μετρήθηκε από τη νέα αποστολή *[[Γαία (διαστημική αποστολή)|Γαία]]*, απέχει 66,7&nbsp;έτη φωτός από το Ηλιακό Σύστημα και απομακρύνεται από αυτό με ακτινική ταχύτητα +25,2&nbsp;χιλιόμετρα ανά δευτερόλεπτο (90.700 χιλιόμετρα την ώρα) Με βάση την κίνησή του στον χώρο του Γαλαξία, φαίνεται να είναι μέλος μιας επεκτάσεως του αστρικού ανοικτού σμήνους IC 2391.

## Αστροφυσικά δεδομένα
Ο γ Δοράδος είναι αστέρας της Κύριας ακολουθίας με φασματικό τύπο F1 V, που αντιστοιχεί σε λευκό χρώμα, δείκτη χρώματος (B−V) = +0,30 και επιφανειακή θερμοκρασία 6.900 K. Είναι παλλόμενος μεταβλητός αστέρας, του οποίου η λαμπρότητα κυμαίνεται λιγότερο από 1/10 του μεγέθους, εξαιτίας μη ακτινικών ταλαντώσεων, παρόμοιων με τα θαλάσσια κύματα. Μέχρι σήμερα έχουν ανιχνευθεί 4 διαφορετικές συχνότητες ταλαντώσεων, με περιόδους 17,6, 12,8, 16,3 και 18,2 ώρες. Ο αστέρας έχει διάμετρο 85% περίπου μεγαλύτερη της διαμέτρου του Ήλιου και μάζα κατά 56% μεγαλύτερη της ηλιακής, ενώ η απόλυτη λαμπρότητά του είναι επταπλάσια της ηλιακής, δηλαδή αντιστοιχεί σε απόλυτο μέγεθος +2,72. Είναι αρκετά νεότερος αστέρας από τον Ήλιο, έχοντας ηλικία που εκτιμάται σε 0,5 έως 1,2 δισεκατομμύρια έτη.

Μια περίσσεια υπερύθρου έχει ανιχνευθεί σε αρκετές διαφορετικές συχνότητες στο φως του γ Δοράδος, γεγονός που υποδεικνύει ότι γύρω από τον αστέρα περιφέρεται ένα ζεύγος περιαστρικών δίσκων, συγκεκριμένα δίσκοι συντριμμάτων.

## Παραπομπές

Κατηγορία:Αστέρες κύριας ακολουθίας τύπου F
Κατηγορία:Παλλόμενοι μεταβλητοί αστέρες
Κατηγορία:Δοράς (αστερισμός)
Κατηγορία:Αστέρες με ονομασία κατά Bayer
Dune (μυθιστόρημα)

Το ***Dune*** είναι μυθιστόρημα επιστημονικής φαντασίας του Αμερικανού συγγραφέα Φρανκ Χέρμπερτ. Το έργο πρωτοδημοσιεύτηκε σε δυο μέρη, το 1965 στο περιοδικό *Analog*. Την ίδια χρονιά κέρδισε το Βραβείο Nebula και το 1966 το Βραβείο Hugo, τα σημαντικότερα βραβεία επιστημονικής φαντασίας στις Η.Π.Α..

Το μυθιστόρημα διαδραματίζεται σε μια μελλοντική φεουδαρχική, διαστρική κοινωνία στην οποία κατοικούν ευγενείς που ελέγχουν τα *πλανητικά [[τιμάριο|τιμάρια]]*. 

Διηγείται την ιστορία του νεαρού Paul Atreides, του οποίου η οικογένεια είχε υπό την κατοχή της το τιμάριο του πλανήτη Arrakis, ο οποίος αν και είναι ένας αφιλόξενος και διάσπαρτα κατοικημένος ερημικός χερσότοπος, περιέχει στο εσωτερικό του την ουσία melange, που όταν έρθει σε επαφή με τον ήλιο και τον αέρα μετατρέπεται σε σκόνη. Αυτή η σκόνη είναι ένα ψυχεδελικό φάρμακο που επεκτείνει τη διάρκεια της ζωής και διεγείρει τις πνευματικές ικανότητες. Το melange είναι, επίσης, απαραίτητο για τη κατάκτηση του σύμπαντος, το οποίο απαιτεί ένα είδος πολυδιάστατης επίγνωσης και πρόβλεψης των πραγμάτων που μόνο η ουσία προσφέρει. Εξαιτίας της πολύτιμης, για όλη την διαστρική κοινωνία, φύσης του melange, η κατοχή του συγκεκριμένου πλανήτη θεωρείται ζωτικής σημασίας. Στο βιβλίο περιγράφονται όλες οι πολιτικοί, κοινωνικοί, θρησκευτικοί, τεχνολογικοί και μηχανισμοί εξουσίας και διαπλοκής των ανθρώπινων κοινωνιών, καθώς ισχυρές οικογένειες ευγενών παλεύουν για την κατοχή του πολύτιμου πλανήτη. 

Η επιτυχία του βιβλίου οδήγησε στην δημιουργία του ομώνυμου franchise, με το επόμενο μυθιστόρημα να είναι *[[Ο Μεσσίας του Dune]]*. Το βιβλίο έχει προσαρμοστεί σε διάφορα μέσα, περιλαμβάνοντας μια ταινία που κυκλοφόρησε το 1984, μια μίνι τηλεοπτική σειρά που κυκλοφόρησε το 2000, και δύο ταινίες που κυκλοφόρησαν το 2021 και το , αντίστοιχα. 

## Πλοκή

## Παραπομπές


## Εξωτερικοί σύνδεσμοι
* Επίσημη ιστοσελίδα
* 
* Spark Notes: ''Dune'', detailed study guide
* DuneQuotes.com – Collection of quotes from the ''Dune'' series
* ''Dune'' by Frank Herbert , reviewed by Ted Gioia (Conceptual Fiction )
* 
* 
* 
* 
* 
* Dune by Frank Herbert - Foreshadowing & Dedication at Fact Behind Fiction
* Frank Herbert by Tim O'Reilly
* DuneScholar.com – Collection of scholarly essays

Κατηγορία:Αμερικανικά μυθιστορήματα
Κατηγορία:Μυθιστορήματα που διαδραματίζονται στο μέλλον
Κατηγορία:Μυθιστορήματα επιστημονικής φαντασίας
Κατηγορία:Μυθιστορήματα που έγιναν ταινίες
Κατηγορία:Μυθιστορήματα του 1965
Κατηγορία:Dune (σειρά)
Κατηγορία:Μυθιστορήματα που έγιναν τηλεοπτικές σειρές
Μπουγκραχάν Τουντσέρ

Ο **Αχμέτ Μπουγκραχάν Τουντσέρ** (γεννήθηκε στις 23 Μαρτίου 1993) είναι Τούρκος επαγγελματίας καλαθοσφαιριστής. Με ύψος 1,93μ. αγωνίζεται τόσο ως πόιντ γκαρντ όσο  και ως σούτινγκ γκαρντ στην Γαλατασαράι του Πρωταθλήματος Τουρκίας (BSL).  

## Σταδιοδρομία
Υπέγραψε στην Εφές το 2018. Είχε κατά μέσο όρο 8.2 πόντους ανά παιχνίδι την περίοδο 2019-20. Ο Τουντσέρ υπέγραψε εκ νέου με την Εφές Αναντολού στις 10 Ιουλίου 2020. Τη σεζόν 2022-23, είχε 6.5 πόντους και 2.5 ασίστ σε 15 λεπτά συμμετοχής κατά μέσο όρο στην τουρκική λίγκα και σε σύνολο 31 αγώνων.

Στις 24 Ιουνίου 2023, υπέγραψε συμβόλαιο συνεργασίας για 2+1 χρόνια στην Γαλατασαράι.

## Παραπομπές


## Εξωτερικοί σύνδεσμοι
* Προφίλ Μπουγκραχάν Τουντσέρ στο Euroleague.net
* Προφίλ Μπουγκραχάν Τουντσέρ στο TBLStat.net
* Προφίλ Μπουγκραχάν Τουντσέρ στο eurobasket.com 
* Προφίλ Μπουγκραχάν Τουντσέρ στην Ιστοσελίδα του Τουρκικού Πρωταθλήματος

Κατηγορία:Τούρκοι καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ.
Κατηγορία:Καλαθοσφαιριστές Εσκισεχίρ
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Γαλατασαράι
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Παγκοσμίου Κυπέλλου 2019
Μέγα Θεοξένια

Το  ***Μέγα Θεοξένια*** ήταν ένα ιστορικό ξενοδοχείο στην περιοχή της Πορταριάς το οποίο άφησε εποχή τόσο για την πολυτέλεια του όσο και για το μαρασμό που ακολούθησε. Ιδρύθηκε από τους αδελφούς Αθανασάκη και  λειτούργησε για πρώτη φορά το 1905.  Τα υπερπολυτελή δωμάτια του ξενοδοχείου, οι εντυπωσιακές και καινοτόμες εγκαταστάσεις του (διέθετε ασανσέρ, ιδιόκτητο κήπο, γήπεδα τένις και κρίκετ, κομμωτήριο ανδρών και γυναικών, αίθουσες χορού και βιβλιοθήκη. ) καθώς και η  προτίμηση του ξενοδοχείου από τον βασιλέα Γεώργιο Β΄,τον Κωνσταντίνο Α’ και τον Ελευθέριο Βενιζέλο αποτέλεσαν στοιχεία που ξεχώρισαν το Θεοξένια και του απέδωσαν το χαρακτηρισμό *ιστορικό*. Aξιοσημείωτο είναι ότι το Θεοξένια αποτέλεσε την αφορμή για να ασχοληθούν οι κάτοικοι της Πορταριάς με τον τομέα του τουρισμού ενώ παράλληλα συνέβαλε στο να αναγνωριστεί η Πορταριά με βασιλικό διάταγμα, περίπου το 1920, ως ένας χώρος με ιδιαίτερο φυσικό κάλλος. Ωστόσο κατά τη διάρκεια  του Β΄ Παγκοσμίου Πολέμου https://encyclopedia.ushmm.org/content/el/article/world-war-ii-in-europe με την άφιξη των Γερμανών στην Πορταριά το *Θεοξένια* μετατράπηκε σε στρατηγείο τους, ενώ το 1944 κάηκε ολοσχερώς από τους ηττημένους πλέον Γερμανούς ως πράξη εκδίκησης. Η καταστροφή του οδήγησε στο μαρασμό   και την εγκατάλειψη του ξενοδοχείου καθώς απαιτούνταν μεγάλα χρηματικά κεφάλαια για την επαναλειτουργία του. Παρ ‘όλα αυτά το Θεοξένια αποτελούσε, και αποτελεί σημείο αναφοράς της Πορταριάς.

## Φωτοθήκη

Αρχείο:Μέγα Θεοξένια3.jpg|**ΤΟΤΕ**
Αρχείο:Μέγα Θεοξένια4.jpg|**ΤΩΡΑ**
  
* *Η παραπάνω φωτογραφία , της τωρινής κατάστασης του Θεοξένια , δείχνει την κατάσταση στην οποία βρίσκεται έπειτα απο προσπάθεια αναστήλωσης του από γνωστή αλυσίδα ξενοδοχείων η οποία όμως δεν συνεχίστηκε.*
                                                          
                                                         
## Παραπομπές


## Εξωτερικοί σύνδεσμοι
*https://e-thessalia.gr/mega-xenodocheion-ta-theoxenia-i-marmarini-pinakida-einai-ekei-apo-to-1900/
*https://www.vmoc.gr/el/2021/02/05/%CE%B2%CF%8C%CE%BB%CE%BF%CF%82-%CF%84%CE%BF%CF%85%CF%81%CE%B9%CF%83%CF%84%CE%B9%CE%BA%CF%8C%CF%82-%CF%80%CF%81%CE%BF%CE%BF%CF%81%CE%B9%CF%83%CE%BC%CF%8C%CF%82-%CE%BE%CE%B5%CE%BD%CE%BF%CE%B4%CE%BF/ 
*https://www.taxydromos.gr/m/220651/polyteleia-se-egkataleipsh-kai-marasmo-theo3eneia-portarias.html
*https://encyclopedia.ushmm.org/content/el/article/world-war-ii-in-europe

Κατηγορία:Ξενοδοχεία στην Ελλάδα
Αύρα του Πικταυίου

Η **Αγία Αύρα** (περ. 343 – περ. 360) ήταν η κόρη του Επισκόπου και Διδάσκαλου της Εκκλησίας Ιλάριου του Πικταυίου. Η ίδια έχει αναγνωριστεί ως αγία από την Καθολική και την Ορθόδοξη Εκκλησία.

Γεννήθηκε πριν ο πατέρας της να ασπαστεί τον Χριστιανισμό και γίνει Επίσκοπος. Με τη συμβουλή του πατέρα της, πήρε όρκο παρθενίας και έγινε καλόγρια. Κατά τη διάρκεια της εξορίας του πατέρα της από το Πικταύιο, αυτή και η μητέρα της παρέμειναν εκεί. Πέθανε λίγο μετά την επιστροφή του το 360, σε ηλικία δεκαεπτά ή δεκαοκτώ ετών.

Ήταν γνωστή για τις αγαθοεργίες της προς τους φτωχούς και τη διάδοση του Χριστιανισμού στην περιοχή γύρω από το σημερινό Πουατιέ της Γαλλίας. Η μνήμη της εορτάζεται στις 12 Δεκεμβρίου.

## Παραπομπές

Κατηγορία:Χριστιανοί άγιοι του 4ου αιώνα
Μελίσσι Ιωαννίνων

To **Μελίσσι** είναι πολύ μικρό ημιορεινό χωριό της Ηπείρου στην Περιφερειακή Ενότητα Ιωαννίνων, το οποίο απέχει 39 χιλιόμετρα ΒΔ. από την πόλη των Ιωαννίνων και 25 χλμ. Δ.-ΒΔ. από την Ελεούσα (έδρα του δήμου) και είναι σε υψόμετρο 400 μέτρα, δυτικά από τον ποταμό Καλαμά (Θύαμις). Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Ζίτσης. Σύμφωνα με το σχέδιο Καλλικράτης μαζί με την Ζίτσα και το Σακελλαρικό αποτελούν την τοπική κοινότητα Ζίτσας της δημοτικής ενότητας Ζίτσας που υπάγεται στο δήμο Ζίτσας και σύμφωνα με την απογραφή 2011 απογράφονται 9 κάτοικοι.

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Γκρεγκ Ντουσέτ

Ο Γκρέγκ Ντουσέτ (15 Σεπτεμβρίου 1975, Χάλιφαξ, Καναδά),, είναι επαγγελματίας μποντιμπίλντερ, personal trainer, YouTuber και συγγραφέας.

## Εκπαίδευση
Ο Ντουσέτ  σπούδασε κινησιολογία στο Πανεπιστήμιο Acadia και συνέχισε τις σπουδές του στο Πανεπιστήμιο St. Francis Xavier, όπου και αποφοίτησε αριστούχος. Μετά από έξι χρόνια σπουδών απέκτησε το πτυχίο του, αλλά και μεταπτυχιακό στην κινησιολογία.

## Αθλητική Καριέρα
Σε ηλικία 17 ετών, ο Ντουσέτ συμμετείχε και κέρδισε τον πρώτο του διαγωνισμό bodybuilding με λίγο πάνω από 140 λίβρες. Το 2012 έγινε και επίσημα επαγγελματίας μποντιμπίλντερ εφόσον κέρδισε το IFBB Pro Card στο εθνικό πρωτάθλημα του Καναδά. Στις 2 Δεκεμβρίου 2015 κατάφερε να σπάσει το παγκόσμιο ρεκόρ στο *[[Βιβλίο Γκίνες]]*  για το βαρύτερο *Sumo deadlift*.

## Διαδικτυακή καριέρα
Ο Ντουσέτ εγγράφηκε στο YouTube στις  4 Νοεμβρίου 2006 και από τότε έχει ανεβάσει πάνω από 1600 βίντεο, ενώ έχει συγκεντρώσει παραπάνω από 1.27 εκατομμύρια συνδρομητές και 347 εκατομμύρια προβολές. Επίσης, ως παγκοσμίου φήμης προπονητής και αθλητής στο bodybuilding και το powerlifting, ο Ντουσέτ έχει παρουσιαστεί σε περισσότερα από 20 περιοδικά, συμπεριλαμβανομένων των Planet Muscle, MuscleMag International, Flex, Muscular Development και VICE. Μια από τις πιο γνωστές παρουσίες του είναι αυτή στο πρώτο επεισόδιο της σειράς *Swole*, «The 40-Year-Old Bodybuilder», της VICE.

## Παραπομπές


Κατηγορία:YouTubers
Κατηγορία:Επαγγελματίες bodybuilders
Κατακόμβες του Καληποδίου

Οι **Κατακόμβες του Καληποδίου**, ή το *κοιμητήριο του Καληποδίου* (λατιν.: *Catacumbae Calepodius*) είναι μία από τις Κατακόμβες της Ρώμης. Είναι αξιοσημείωτες για το ότι περιέχουν τους τάφους του πάπα Καλλίστου Α΄ (είναι ο δημιουργός των Κατακομβών του Καλλίστου, που κάποτε περιείχε τους τάφους δεκάδων άλλων παπών) του πάπα Ιουλίου Α΄ και του Καληποδίου, από τον οποίο πήραν το όνομά τους.

## Επιφανείς ενταφιασμοί
Ο Κάλλιστος Α΄ (217–222) ενταφιάστηκε στις Κατακόμβες του Καληποδίου, οι οποίες όμως δεν φέρουν το όνομά του, καθώς θρυλείται ότι ο πάπας βρισκόταν υπό την επιτήρηση των φρουρών τού Αυτοκράτορα Σεβήρου. Αυτός ο μύθος -καθώς και αυτός τού μαρτυρίου τού Καλλίστου Α΄- είναι απίθανος, καθώς δεν υπήρξε διωγμός των Χριστιανών από τον Αλέξανδρο Σεβήρο, που ήταν Αυτοκράτορας όταν απεβίωσε ο Κάλλιστος Α'. Ωστόσο ο Ιούλιος Α΄ έστησε έναν πιο περίτεχνο τάφο του Καλλίστου Α΄ στην κατακόμβη τον 4ο αι., διακοσμημένο με τοιχογραφίες τού υποτιθέμενου μαρτυρίου του. Αυτός ο τάφος ανακαλύφθηκε το 1960, αν και τα λείψανα μεταφέρθηκαν στη Σάντα Μαρία ιν Τραστέβερε το 790 από τον πάπα Αδριανό Α΄ μάλλον λόγω της επικείμενης εισβολής των Λομβαρδών.

Ο μόνος άλλος παπικός τάφος στην Κατακόμβη του Καληποδίου ήταν αυτός του πάπα Ιουλίου Α΄ (337–352), του οποίου το λείψανο μεταφέρθηκε μαζί με του Καλλίστου Α΄ στη Σάντα Μαρία ιν Τραστέβερε. Το λείψανο του Καληποδίου, παλαιοχριστιανού μάρτυρα, του επώνυμου της Κατακόμβης, επίσης μεταφέρθηκε με τους δύο ποντίφικες.

## Δείτε επίσης
* Κατάλογος αρχαίων μνημείων στη Ρώμη

## Σημειώσεις


## Βιβλιογραφικές αναφορές
* Reardon, Wendy J. 2004. *Οι θάνατοι των Παπών* . Macfarland & Company, Inc.ISBN&nbsp;
* Πληροφορίες επίσκεψης, συμπεριλαμβανομένης της διεύθυνσης

Καληποδιου
Ελίζαμπεθ Μπένετ

μικρογραφία|Η Ελίζαμπεθ Μπένετ, χαρακτήρας βιβλίου, σε μια απεικόνιση του C. E. Brock.
μικρογραφία|Η Ελίζαμπεθ Μπένετ και ο κύριος Ντάρσι σε μία απεικόνιση του C. E. Brock.
Η **Ελίζαμπεθ Μπένετ** (αγγ: Elizabeth Bennet) είναι η πρωταγωνίστρια του μυθιστορήματος “Υπερηφάνεια και Προκατάληψη” (Pride and Prejudice-1813) της Τζέιν Όστεν (Jane Austen).  Είναι το δεύτερο από τα πέντε παιδιά της οικογένειάς της. Αν και οι κοινωνικές συνθήκες της εποχής της επέβαλαν να παντρευτεί με κριτήριο την οικονομική αποκατάσταση, η Ελίζαμπεθ επιδίωκε τον γάμο από αγάπη, τον οποίο εν τελεί πραγματοποιεί με τον ευγενή κύριο Φιτζγουίλιαμ Ντάρσυ. (Fitzwilliam Darcy) 

## Ένας ιδιαίτερος χαρακτήρας
Θεωρείται ως μία από τις πιο αξιοθαύμαστες και αγαπητές ηρωίδες της αγγλικής λογοτεχνίας λόγω της περιπλοκότητας του χαρακτήρα της. Η ίδια η Όστεν πειργράφει την Ελίζαμπεθ ως “ένα πλάσμα πιο γοητευτικό από όσα έχουν ποτέ γραπτώς αποτυπωθεί”. Η ανάμειξη ενέργειας και ευφυΐας, η ευθυμία και η ανεκτικότητα της, κάνουν την Ελίζαμπεθ, σύμφωνα με τον Τόνυ Τάννερ (Tony Tanner) -Βρετανό κριτικό λογοτεχνίας- μία πραγματική ηρωίδα τύπου Σταντάλ, χωρίς να υπάρχουν πολλές στις οποίες αρμόζει αυτός ο χαρακτηρισμός. Ο πολυδιάστατος χαρακτήρας της είναι αυτός που γοητεύει και κερδίζει τον θαυμασμό του κυρίου Ντάρσυ. 

## Σκοπός
Μέσω της δημιουργίας αυτής της ηρωίδας και την δυναμικότητα του χαρακτήρα της, η συγγραφέας επιδιώκει να θίξει διάφορα θέματα πρωτότυπα για την τότε εποχή:
* την πραγματική έννοια της ευτυχίας
* την υπερηφάνεια
* την κοινωνική ανισότητα 
* τον γάμο από συμφέρον 
* την γυναικεία πρωτοβουλία
* τις κοινωνικές προκαταλήψεις 
  
## Παραπομπές


## Εξωτερικοί σύνδεσμοι
* 

Κατηγορία:Χαρακτήρες του βιβλίου Περηφάνια και Προκατάληψη
Κρεγκ Τόμας

Ο **Κρεγκ Τόμας** (αγγλ. *Craig Thomas*, γενν. 26 Ιουνίου 1971) είναι Αμερικάνος παραγωγός, ο οποίος έχει συμμετάσχει στην παραγωγή των American Dad!, Oliver Beene, Quintuplets, καθώς και στην επιτυχία του CBS, την κωμική σειρά *[[How I Met Your Mother]]*, η οποία δημιουργήθηκε το 2005.

## Παραπομπές


Κατηγορία:Αμερικανοί τηλεοπτικοί παραγωγοί
Κατηγορία:Αμερικανοί σεναριογράφοι
Κόνορ Σουίντελς

Ο **Κόνορ Ράιαν Σουίντελς** που γεννήθηκε 19 Σεπτεμβρίου 1996 είναι Άγγλος ηθοποιός και μοντέλο. Ξεκίνησε την καριέρα του στα μέσα του 2010 και ήρθε στο φως της δημοσιότητας όταν υποδύθηκε τον Άνταμ Γκοφ στο Netflix στις σειρές κωμικού δράματος *[[Σεξουαλική Αγωγή|Σεξουαλική αγωγή]]*.

## Πρώιμα χρόνια
Γεννήθηκε στο Λιούις του ανατολικού Σάσσεξ. Η μητέρα του πέθανε από καρκίνο του εντέρου όταν ήταν επτά χρονών. Μετά τον θάνατο της, αυτός με τον πατέρα του πήγαν να ζήσουν με τους γονείς του πατέρα του στο δυτικό Chiltington ώσπου μετακόμισαν στο Billingshurst. O Σουίντελς φοίτησε στο κοινοτικό κολλέγιο Rydon και στο σχολείο μέσης εκπαίδευσης Steyning.

## Καριέρα
Ξεκίνησε να ασχολείται με την ηθοποιία όταν είδε μία αφίσα για οντισιόν σε μία τοπική θεατρική παράσταση και οι φίλοι του τον προκάλεσαν να πάρει τον πρωταγωνιστικό ρόλο. Έπειτα συμμετείχε σε άλλες δύο τοπικές θεατρικές παραστάσεις και στο τέλος της τρίτης απέκτησε μάνατζερ. Το 2017 είχε φιλική συμμετοχή σε ένα επεισόδιο στη σειρά *[[Harlots]]*, υποδυόμενος τον Μόστιν. Επίσης εμφανίστηκε και στο βρετανικό κανάλι Sky One σε ένα επεισόδιο της δραματικής σειράς *[[Τζέιμσταουν (σειρά)|Τζέιμσταουν]]*, παίζοντας τον Φλέτσερ. Το Μάρτιο του 2017 επιλέχθηκε για να αντικαταστήσει τον Τζο Άλγουιν υποδυόμενος τον Ντόναλντ στην ταινία *[[Aπαγωγή]]*, που είναι ένα σκωτσέζικο ψυχολογικό θρίλερ σκηνοθετημένο από τον Κρίστοφερ Νάιχολμ. Το 2018 πρωταγωνίστησε στη δραματική ταινία *VS* που σκηνοθετήθηκε από τον Εντ Λίλι. Από το 2019 βρέθηκε στο πλάι του Έισα Μπάτερφιλντ και της Τζίλιαν Άντερσον στο κωμικό δράμα του Netflix ''Σεξουαλική αγωγή'' ως γιος του διευθυντή, Άνταμ Γκροφ, ένας νταής που έχει κακή και έντονη σχέση με τον πατέρα του.

## Βραβεία και Διακρίσεις

## Παραπομπές


## Εξωτερικοί σύνδεσμοι
* 

Κατηγορία:Άγγλοι ηθοποιοί
Fenty Beauty

Η **Fenty Beauty** (στυλιζαρισμένο ως **FEИTY BEAUTY**) είναι μάρκα καλλυντικών που κυκλοφόρησε στις 8 Σεπτεμβρίου 2017 από τη γνωστή τραγουδίστρια Ριάννα. Η επωνυμία είναι γνωστή για την ευρεία συμμετοχή της σε όλους τους τόνους δέρματος και το φύλων. Μάλιστα, ήταν η πρώτη εταιρεία καλλυντικών που το αρχικό λανσάρισμα του foundation της περιελάμβανε 40 αποχρώσεις. Η συμπερίληψη του concealer Fenty Beauty περιλαμβάνει 50 αποχρώσεις που προσφέρουν μεγάλη ποικιλία σε όλους τους τύπους δέρματος. Η πρόθεση πίσω από την δημιουργία πολλών αποχρώσεων είναι να διαφοροποιηθεί και να εξυπηρετηθεί μια ευρεία αγορά. Το Fenty Beauty αναδείχθηκε μια από τις καλύτερες εφευρέσεις του περιοδικού Time για το 2017. Από τις πρώτες εβδομάδες κυκλοφορίας της σειράς σημειώθηκε ρεκόρ πωλήσεων, ενώ μέσα σε τέσσερα χρόνια αναδείχτηκε ένα από τα μεγαλύτερα brands παγκοσμίως.

## Παραπομπές


## Εξωτερικοί σύνδεσμοι
*

Κατηγορία:Μάρκες καλλυντικών
Κατηγορία:Κοσμητική
Καλαθοσφαίριση 3x3

Η **Καλαθοσφαίριση 3x3** (αγγλικά: *3x3 basketball*) είναι μια παραλλαγή της καλαθοσφαίρισης και παίζεται με δύο αντίπαλες ομάδες των τριών παικτών, σε μία μπασκέτα, στο μισό γήπεδο. Σύμφωνα με έρευνα του ESSEC Business School, η οποία ανατέθηκε από την Διεθνή Ολυμπιακή Επιτροπή, η 3x3 καλαθοσφαίριση αποτελεί το πιο διαδεδομένο ομαδικό «άθλημα του δρόμου» (αγγλικά: *urban team sport*) στον κόσμο. Ως άθλημα είναι δομημένο και αντιπροσωπεύεται από την Διεθνή Ομοσπονδία Καλαθοσφαίρισης (FIBA), έχοντας και τους δικούς του θεσμοθετημένους κανονισμούς. Πλέον αποτελεί και Ολυμπιακό άθλημα, καθώς έχει εισαχθεί στο πρόγραμμα των Ολυμπιακών Αγώνων και έκανε την πρώτη του εμφάνιση σε αυτούς στους Θερινούς Ολυμπιακούς Αγώνες του 2020.

## Ιστορία
Η καλαθοσφαίριση 3x3 παιζόταν, με μία πιο ανεπίσημη μορφή, εδώ και πολλά χρόνια σε γήπεδα και γυμναστήρια όλου του κόσμου. Το 1992, η Adidas ξεκίνησε το τουρνουά καλαθοσφαίρισης 3x3 streetball, που έχει πλέον διακοπεί. Στα τέλη της δεκαετίας του 2000, οι κανόνες του παιχνιδιού άρχισαν να τυποποιούνται στις Ηνωμένες Πολιτείες της Αμερικής, κυρίως μέσω των τουρνουά Gus Macker και Hoop it up που διεξήγαγαν μεγάλες εκδηλώσεις σε όλη την χώρα με παίκτες και ομάδες όλων των επιπέδων ικανοτήτων. Από τότε, ο αριθμός των εκδηλώσεων και τουρνουά 3x3 αυξάνεται συνεχώς σε όλο τον κόσμο.

Η FIBA πήρε την απόφαση να δοκιμάσει για πρώτη φορά την καλαθοσφαίριση 3x3 στους Ασιατικούς Αγώνες κλειστού στίβου του 2007 στο Μακάου (ειδική διοικητική περιοχή της Κίνας). Περαιτέρω δοκιμαστικές εκδηλώσεις πραγματοποίησε τον Απρίλιο του 2008 στη Δομινικανή Δημοκρατία και τον Οκτώβριο του 2008 στην Ινδονησία. Την πρώτη του διεθνή εμφάνιση, ως άθλημα, πραγματοποίησε στους Ασιατικούς Αγώνες Νέων του 2009: 19 ομάδες αγωνίστηκαν στο τουρνουά αγοριών και 16 ομάδες στων κοριτσιών. Όλοι οι αγώνες διεξήχθησαν στο Anglican High School στην Tanah Merah της Σιγκαπούρης. Η καλαθοσφαίριση 3x3 έκανε την πρώτη της εμφάνιση σε παγκόσμιο ανταγωνιστικό επίπεδο στους Θερινούς Ολυμπιακούς Αγώνες Νέων του 2010 στη Σιγκαπούρη. Στον διαγωνισμό συμμετείχαν 20 ομάδες σε κατηγορίες αγοριών και κορασίδων. Έκτοτε διεξάγονται τακτικά παγκόσμια πρωταθλήματα τόσο στην κατηγορία ενηλίκων όσο και στην κατηγορία K18.

Η FIBA ξεκίνησε ένα πλήρες πρόγραμμα για να κάνει την καλαθοσφαίριση 3x3 ένα αυτόνομο παιχνίδι με τη δική της μορφή και με τακτικές διοργανώσεις. Το 3x3 έκανε το ντεμπούτο του ως Ολυμπιακό άθλημα στους Θερινούς Ολυμπιακούς Αγώνες του 2020, όπως προαναφέρθηκε.

## Δείτε επίσης
* Καλαθοσφαίριση

## Παραπομπές


## Πηγές
* Επίσημη σελίδα 3x3 της ΕΟΚ
* Επίσημη σελίδα 3x3 της FIBA 
* Hoop it up tournament
* Ολυμπιακό άθλημα 

Κατηγορία:Καλαθοσφαίριση
The Book of Boba Fett

Το ***The Book of Boba Fett*** είναι μια αμερικανική τηλεοπτική σειρά διαστημικού Γουέστερν που δημιουργήθηκε από τον Τζον Φαβρό για τη συνδρομητική υπηρεσία Disney+. Είναι μέρος του franchise του *[[Star Wars]]*, λαμβάνοντας μέρος μετά τα γεγονότα του *[[Η Επιστροφή των Τζεντάι]]* (1983). Είναι μια σειρά-παρακλάδι της τηλεοπτικής σειράς *[[The Mandalorian]]*, και περιλαμβάνει τον άρχοντα του εγκλήματος και κυνηγό επικηρυγμένων Μπόμπα Φετ από τη συγκεκριμένη σειρά και από άλλα μέσα του *Star Wars*. Το *The Book of Boba Fett* υπάρχει πλάι στο *The Mandalorian* και στις άλλη σειρές-παρακλάδι *[[Ahsoka (τηλεοπτική σειρά)|Ahsoka]]* και ''Skeleton Crew''.

Ο Τεμουέρα Μόρισον πρωταγωνιστεί ως Μπόμπα Φετ, με την Μινγκ-Να Γουέν στο ρόλο της Φένεκ Σαντ. Οι δυο ηθοποιοί επιστρέφουν σε αυτούς τους ρόλους μετά από τις εμφανίσεις τους στο *The Mandalorian* και σε άλλα μέσα του *Star Wars*. Στο παρελθόν είχαν γίνει πολλαπλές προσπάθειες για την ανάπτυξη μιας αυτόνομης ταινίας *Star Wars* που να επικεντρώνεται στον Μπόμπα Φετ, προτού η Lucasfilm αρχίσει να δίνει βαρύτητα σε τηλεοπτικές σειρές όπως το *The Mandalorian*. Ο Μόρισον αρχικά εμφανίστηκε ως Φετ στην δεύτερη σεζόν της σειράς *The Mandalorian*, πλάι στην Μινγκ-Να Γουέν. Τα γυρίσματα του *The Book of Boba Fett* είχαν αρχίσει την ίδια περίοδο και ολοκληρώθηκαν τον Ιούνιο του 2021.

Το *The Book of Boba Fett* έκανε πρεμιέρα στις 29 Δεκεμβρίου 2021 και ολοκληρώθηκε στις 9 Φεβρουαρίου 2022.

## Υπόθεση
Οι κυνηγοί επικηρυγμένων Μπόμπα Φετ και Φένεκ Σαντ επιχειρούν να αναδειχθούν στον γαλαξιακό υπόκοσμο, καθώς καταλαμβάνουν την περιοχή που στο παρελθόν βρισκόταν υπό τον έλεγχο του Τζάμπα Χατ.

## Ηθοποιοί και χαρακτήρες
### Πρωταγωνιστές
*Τεμουέρα Μόρισον ως ο Μπόμπα Φετ: Ένας άρχοντας του εγκλήματος, πρώην κυνηγός επικηρυγμένων και γιος του Τζάνγκο Φετ. Ο Τεμουέρα Μόρισον δήλωσε ότι η σειρά ήταν μια ευκαιρία για το κοινό να εξερευνήσει το παρελθόν του ήρωα και να ανακαλύψει τι του συνέβη μεταξύ των γεγονότων του *[[Πόλεμος των Άστρων: Επεισόδιο VI - Η Επιστροφή των Τζεντάι|Η Επιστροφή των Τζεντάι]]* και της δεύτερης σεζόν του *The Mandalorian*.
*Μινγκ-Να Γουέν ως η Φένεκ Σαντ: Μια επίλεκτη μισθοφόρος και δολοφόνος που ακολουθεί τις διαταγές του Μπόμπα Φετ.

### Συμπρωταγωνιστές
*Μαν Μπέρι ως η φωνη του 8D8: Ένα ανδροειδές βασανιστής στην υπηρεσία του Φετ.
*Ντέιβιντ Πασκουέσι ως ο Τουίλεκ αρχιοικονόμος του Μοκ Σάιζ, Δημάρχου της πόλης Μος Έσπα του πλανήτη Τατουίν.
*Τζένιφερ Μπιλς ως η Γκάρσα Φουίπ: Μια Τουίλεκ που διευθύνει ένα μπαρ στο Μος Έσπα με την ονομασία «το Άδυτο».

## Επεισόδια

## Παραπομπές


## Εξωτερικοί σύνδεσμοι
* ''The Book of Boba Fett'' on ''StarWars.com''
* 
*

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές διαστημικής περιπέτειας
Κατηγορία:Τηλεοπτικές σειρές Star Wars
Κατηγορία:Τηλεοπτικές σειρές του Disney+
Κατηγορία:The Mandalorian
Κατηγορία:Παραγωγές που χρησιμοποιούν StageCraft
Κατηγορία:Τηλεοπτικά spin-off
Νεγκρόνι

thumb|250px|Ένα ποτήρι νεγκρόνι
Το **νεγκρόνι** είναι ιταλικό κοκτέιλ το οποίο φτιάχνεται αναμειγνύοντας τα εξής οινοπνευματώδη ποτά : τζιν, καμπάρι, βερμούτ κόκκινο, γλυκό.  Σερβίρεται με πάγο, ενώ γαρνίρεται με μία φέτα πορτοκαλιού ή μια φλούδα πορτοκαλιού. Είναι ένα από τα πιο κλασικά κοκτέιλ που υπάρχουν στον κόσμο.

## Συστατικά

* 30ml τζιν
* 30ml καμπάρι
* 30ml βερμούτ (γλυκό, κόκκινο)
* πάγος
* πορτοκάλι (φλούδα ή φέτα)

## Παραπομπές


## Εξωτερικοί Σύνδεσμοι
Ιστορία, Συνταγή, Παραλλαγές

Κατηγορία:Κοκτέιλ
Λευκοθέα Ιωαννίνων

Η **Λευκοθέα** είναι ημιορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - ιστορικά στοιχεία
Η Λευκοθέα βρίσκεται ανατολικά από τα Όρη Κουρέντων σε υψόμετρο 382 μέτρα ενώ απέχει περίπου 17 χλμ. Δ. από την Ελεούσα (έδρα του δήμου) και 19 χλμ. Δ. από την πόλη των Ιωαννίνων. Το χωριό συγκαταλέγεται στα Γραμμενοχώρια, είναι από τα παλαιότερα και υπάρχουν συχνές αναφορές για αυτό σε Ηπειρωτικά μεσαιωνικά κείμενα. Στην οθωμανική στατιστική (Σαλναμέ) του 1895 την αναφέρει ως *Ραχοβίτσα* να απογράφεται ως τσιφλίκι του Ναχιγιέ Κουρέντων του Καζά Ιωαννίνων σε απόσταση 4  ώρες πορεία μακριά με 148 κατοίκους. 

Στη βόρεια άκρη του χωριού περνάει η ΕΟ Ιωαννίνων - Ηγουμενίτσας ενώ στη νότια, στο δρόμο προς Κοκκινόχωμα, είναι οι πηγές "Κεφαλή" και το ομώνυμο μονότοξο πέτρινο γεφύρι ανοίγματος 2,5 μέτρων. Από το 2007 το γεφύρι έχει χαρακτηριστεί ως μνημείο *"διότι αποτελεί χαρακτηριστικό δείγμα ηπειρωτικής λαϊκής αρχιτεκτονικής, τεχνικής στην κατασκευή των γεφυριών και ιστορικής μαρτυρίας όσον αφορά τον τρόπο επικοινωνίας και κοινωνικοοικονομικής οργάνωσης της περιοχής"*. 

Η εκκλησία των Αγίων Αποστόλων έχει χαρακτηριστεί ως ιστορικό διατηρητέο μνημείο *"διότι αποτελεί χαρακτηριστικό δείγμα εκκλησιαστικής αρχιτεκτονικής και ζωγραφικής τέχνης της υστεροβυζαντινής περιόδου στην Ήπειρο. Πρόκειται για σταυροειδή με τρούλλο ναό με νάρθηκα διακοσμημένο με ενδιαφέρουσες τοιχογραφίες του 1778"*.

## Διοικητικά στοιχεία
Αναφέρεται επίσημα μετά την απελευθέρωση της Ηπείρου το 1919 με την παλιά του ονομασία *Αραχωβίτσα* στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Το 1955 με το ΦΕΚ 287Α - 10/10/1955 μετονομάστηκε σε *Κεφαλόβρυσο* και το 1961 με το ΦΕΚ 99Α - 20/06/1961 σε Λευκοθέα. Σύμφωνα με το σχέδιο Καλλικράτης αποτελεί την τοπική κοινότητα Λευκοθέας της δημοτικής ενότητας Ευρυμένων που υπάγεται στο δήμο Ζίτσας και σύμφωνα με την απογραφή 2011 έχει ως πληθυσμό 76 κατοίκους ενώ σε αυτές του 1981 και 1991 από 119 και 98 αντίστοιχα.

## Εξωτερικοί σύνδεσμοι

* Λευκοθέα (Αραχωβίτσα) Ιωαννίνων στο https://lefkotheaioannina.blogspot.com/

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Φαινόμενο Ζέεμαν

Κατά τη παρουσία ενός μαγνητικού πεδίου B τα ενεργειακά επίπεδα των ατόμων, των ιόντων και των μορίων διαχωρίζονται σε περισσότερα από ένα επίπεδα. Αυτό αναγκάζει τις φασματικές γραμμές εκπομπής να διαχωριστούν επίσης σε περισσότερες από μια γραμμές, με τον αριθμό των διαχωρισμών να είναι ανάλογος με την ισχύ του Μαγνητικού Πεδίου. Αυτό ονομάζεται **φαινόμενο Ζέεμαν**, και η αντίστοιχη αύξηση στον αριθμό των φασματικών γραμμών καλείται διαχωρισμός Ζέεμαν.

Κατηγορία:Μαγνητισμός
Κατηγορία:Κβαντική μηχανική
Κατηγορία:Φασματοσκοπία
Λοφίσκος Ιωαννίνων

Ο **Λοφίσκος** είναι μικρό ορεινό χωριό της Ηπείρου στην Περιφερειακή Ενότητα Ιωαννίνων.

## Γεωγραφικά - Ιστορικά στοιχεία
Ο Λοφίσκος βρίσκεται σε υψόμετρο 700 μέτρα ενώ απέχει περίπου 4 χλμ. ΝΔ. από την Ελεούσα (έδρα του δήμου) και 10 χλμ. ΒΔ. από την πόλη των Ιωαννίνων. Το χωριό συγκαταλέγεται στα Γραμμενοχώρια, είναι βορειοανατολικά και δίπλα από το Γραμμένο ενώ ως οικισμός αναφέρεται επίσημα μετά την απελευθέρωση της Ηπείρου με την ονομασία *Τσέργιαννη* το 1919 στο ΦΕΚ 184Α - 19/08/1919 να ορίζεται έδρα της τότε κοινότητα Βράβορης. Το 1927 με το ΦΕΚ 195Α - 16/09/1927 ορίστηκε έδρα της ομώνυμης νεοϊδρυθείσας κοινότητας ενώ το 1954 με το ΦΕΚ 5Α - 11/01/1954 μετονομάστηκε σε Λοφίσκος. Σύμφωνα με το σχέδιο Καλλικράτης αποτελεί την τοπική κοινότητα Λοφίσκου της δημοτικής ενότητας Πασαρώνος που υπάγεται στο δήμο Ζίτσας και σύμφωνα με την απογραφή 2011 έχει ως πληθυσμό 29 κατοίκους.

## Παραπομπές


Κατηγορία:Δήμος Ζίτσας
Κατηγορία:Χωριά της περιφερειακής ενότητας Ιωαννίνων
Αθήνα (Τζόρτζια)

Η **Αθήνα** (ή **Άθενς**) είναι πόλη η οποία βρίσκεται στην πολιτεία Τζόρτζια των Ηνωμένων Πολιτειών. Η Αθήνα απέχει 70 μίλια (110 χιλιόμετρα) απο την πρωτεύουσα της πολιτείας, την Ατλάντα. Η πόλη είναι γνωστή για την πανεπιστημιακή – επιστημονική της δραστηριότητα. Το πανεπιστήμιο της Τζόρτζια όπως και το R1 ερευνητικό ίδρυμα βοήθησαν εξαρχής στην ανάπτυξη της πόλης. Το 1991 μετά από ψηφοφορία η πόλη ενοποιήθηκε με την κομητεία Κλάρκ, εξού και η σημερινή ονομασία κομητεία Άθενς-Κλαρκ. 

Στην πόλη κυριαρχεί τo πανεπιστημιακό στοιχείο και η μουσική σκηνή, τα οποία έχουν επίκεντρο το κέντρο της Αθήνας και συγκεκριμένα στο βόρειο μέρος της πανεπιστημιούπολης (Πανεπιστήμιο της Τζόρτζια). 

Η μουσική σκηνή της Αθήνας συνδέεται άμεσα με πολλά ροκ συγκροτήματα, οι πιο γνωστοί είναι οι R.E.M., οι the B-52's και άλλοι.

## Πληθυσμός
Από το 2020, το Γραφείο Απογραφών των Ηνωμένων Πολιτειών που είναι η στατιστική αρχή των Ηνωμένων Πολιτειών για κοινωνικά και οικονομικά ζητήματα, κατέγραψε πληθυσμό 127,315 ατόμων (εξαιρουμένων των κομητειών *Γουίντερβιλ* και *Μπόγκαρτ*). Η Αθήνα είναι η έκτη σε σειρά μεγαλύτερη πόλη (πληθυσμιακά) της Τζόρτζια.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τζόρτζια
Galaga

Το **Galaga** είναι ένα βιντεοπαιχνίδι το οποίο έχει θέμα το shooter arcade. Έχει δημιουργηθεί από τον Ιάπωνα Shigeru Yokoyama και μια μικρή ομάδα που την καθοδηγούσε. Η εταιρεία η οποία ευθύνεται για την κατασκευή του είναι η **Namco**. Το Galaga είναι η συνέχεια του παιχνιδιού Galaxian, το οποίο κατασκευάστηκε το 1979 και ήταν μια από τις πιο μεγάλες επιτυχίες της Namco. Σκοπός του παιχνιδιού: Ο σκοπός του παιχνιδιού ήταν να ελέγξεις ένα αστρόπλοιο ώστε να καταστρέψει τις δυνάμεις **Galaga**.

Σε κάθε στάδιο θα έπρεπε να αποφεύγεις τους εχθρούς και τα βλήματα που θα σου έστελναν προς το μέρος που βρισκόταν το αστρόπλοιο. Οι εχθροί μπορούν να αιχμαλωτίσουν το αστρόπλοιο μέσω μιας δέσμης τρακτέρ η οποία μπορεί να καταπολεμηθεί.

Οι κονσόλες που έχει δημοσιευτεί είναι η Game Boy , Xbox 360 , Xbox One , PlayStation 4 , iOS , Windows , Nintendo Entertainment System , Arcade , SG-1000 , MSX ,  Atari 7800 , mobile phone , Roku και το CD-i

## Ο αρχικός σχεδιασμός του παιχνιδιού
Ο αρχικός σχεδιασμός του παιχνιδιού χρειάστηκε δύο ολόκληρους μήνες για να τελειοποιηθεί. Η ιδέα για τον μηχανικό διπλού μαχητικού είχε ειπωθεί από μια ταινία που είχε δει ο **Yokoyama,** όπου ένα πλοίο είχε καταληφθεί από μια μεγάλη κυκλική δέσμη. Το έργο σιγά σιγά άρχισε να γίνεται πολύ δημοφιλές, έτσι ο πρόεδρος της Namco **Masaya Nakamura** άρχισε να ενδιαφέρεται. Οι πρώτες δοκιμές τοποθεσίας δεν είχαν πετύχει. **Το Galaga** κέρδισε την κριτική και είχε ήδη γίνει ένα από τα πιο πετυχημένα παιχνίδια arcade . Θεωρείται ως ένα κλασικό βιντεοπαιχνίδι της χρυσής εποχής αλλά και όχι μόνο. Θεωρείται ως ένα από τα καλύτερα παιχνίδια όλων των εποχών.


Αρχείο:Galaga_video_game.jpg|Galaga.
Αρχείο:Galaga_1.jpg|Παίζοντας το παιχνίδι Galaga.


## Παραπομπές


## Βιβλιογραφία
* "Video Game Flyers: Galaga, Namco (Germany)". *The Arcade Flyer Archive*. Retrieved 31 May 2021.

## Εξωτερικοί σύνδεσμοι
* 

Κατηγορία:Arcade παιχνίδια
Κατηγορία:Συνέχειες βιντεοπαιχνιδιών
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια της Midway
Κατηγορία:Βιντεοπαιχνίδια του Atari 7800
Κατηγορία:Βιντεοπαιχνίδια του iOS
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια της MSX
Κατηγορία:Βιντεοπαιχνίδια του NES
Κατηγορία:Βιντεοπαιχνίδια SG-1000
Κατηγορία:Βιντεοπαιχνίδια του Virtual Console
Κατηγορία:Βιντεοπαιχνίδια του 1981
Εγκ νογκ

thumb|200px|Έγκνογκ με κανέλα
Το **εγκ νογκ** (αγγλικά: *eggnog,*  ) είναι ζαχαρούχο ποτό με βάση τα γαλακτομικά το οποίο μπορεί να περιέχει και αλκοόλ. Παραδοσιακά παρασκευάζεται με γάλα, κρέμα γάλακτος, ζάχαρη, χτυπημένα ασπράδια και κρόκους αυγών (που του δίνει μια αφρώδη υφή και το όνομά του). Απεσταγμένα ποτά, όπως το κονιάκ, το ρούμι ή το ουίσκι είναι συχνά βασικό συστατικό.

Σε όλο τον Καναδά και τις Ηνωμένες Πολιτείες, το εγκ νογκ καταναλώνεται παραδοσιακά την περίοδο των Χριστουγέννων, από τα τέλη Οκτωβρίου έως το τέλος της περιόδου των διακοπών. Μια ποικιλία που ονομάζεται Πόντσε Κρέμα παρασκευάζεται και καταναλώνεται στη Βενεζουέλα και στο Τρινιντάντ από το 1900, επίσης ως μέρος της περιόδου των Χριστουγέννων. Κατά τη διάρκεια αυτής της περιόδου, το εγκ νογκ που παρασκευάζεται στο εμπόριο πωλείται σε παντοπωλεία σε αυτές τις χώρες.

Το εγκ νογκ μπορεί να παρασκευαστεί στο σπίτι χρησιμοποιώντας γάλα, αυγά, ζάχαρη και μπαχαρικά και σερβίρεται με κανέλα ή μοσχοκάρυδο. Ενώ το εγκ νογκ συχνά σερβίρεται παγωμένο, σε ορισμένες περιπτώσεις ζεσταίνεται, ιδιαίτερα τις κρύες μέρες (παρόμοιο με τον τρόπο που σερβίρεται ζεστό το οινόμελο. Το εγκ νογκ μπορεί επίσης να χρησιμοποιηθεί σε άλλα ποτά, όπως ο καφές (π.χ. ένα ρόφημα εσπρέσο «eggnog latte») και το τσάι, ή σε επιδόρπια φαγητά όπως οι πουτίγκες με κρέμα αυγών.

## Παραπομπές


Κατηγορία:Αλκοολούχα ποτά
Κατηγορία:Χριστουγεννιάτικα εδέσματα
Κατηγορία:Τρόφιμα με βάση το αβγό
Κάκτος Σαγκουάρο

Ο **[[κάκτος]] Σαγκουάρο** (επιστημονική ονομασία **Carnegiea gigantea**, προς τιμήν του σπουδαίου φιλάνθρωπου Άντριου Κάρνεγκι ), το χαρακτηριστικότερο σύμβολο των φυτών της ερήμου, είναι ένα είδος ενδημικό απειλούμενο με εξαφάνιση και συναντάται αποκλειστικά στην Έρημο Σονόρα. Το ύψος του κάκτου μπορεί να ξεπεράσει τα 12 μέτρα παρά την αργή του ανάπτυξη ενώ κάτω από τις κατάλληλες συνθήκες εκτιμάται ότι μπορεί να ζήσει 150-200 χρόνια.

## Χαρακτηριστικά
Ένας **Σαγκουάρο** έχει ***αγκάθια***, ***άνθη*** και παράγει ***φρούτα*** .
### Αγκάθια
Τα *αγκάθια* του **Σαγκουάρο** είναι εξαιρετικά αιχμηρά και το μήκος τους μπορεί να φτάσει τα 7 εκατοστά. Τα *αγκάθια* μπορούν να προκαλέσουν σοβαρούς τραυματισμούς σε ζώα : εφημερίδα δημοσίευσε ότι το κρανίο ενός *μεγαλοκέρατου προβάτου* διαπεράστηκε από ένα αγκάθι κάκτου **Σαγκουάρο** , αφού συγκρούστηκε με αυτόν.
### Άνθη
Τα λευκά *άνθη* του κάκτου ανθίζουν τον Απρίλιο μέχρι τον Ιούνιο , ανοίγουν πολύ μετά την δύση και κλείνουν το μεσημέρι ενώ συνεχίζουν να παράγουν νέκταρ μετά την ανατολή του ήλιου.
### Φρούτα
Ο **Σαγκουάρο** παράγει φρούτα κόκκινου χρώματος, μήκους 6-9 εκατοστά, τα οποία ωριμάζουν τον Ιούνιο . Το κάθε φρούτο περιέχει περίπου 2.000 σπόρους ενώ έχει πολύ γλυκιά γεύση.
## Οικολογία
Ο **Σαγκουάρο** έχει δυσανάλογα μεγάλη επίδραση στο φυσικό του περιβάλλον σε σχέση με την αφθονία του ( keystone species) και παρέχει φαγητό, καταφύγιο και προστασία σε εκατοντάδες άλλα είδη.
## Πολιτισμός
Στις 13 Μαρτίου του 1903 η Αριζόνα έκανε το άνθος του **Σαγκουάρο** τοπικό της λουλούδι και στις 16 Μαρτίου του 1931 έγινε το λουλούδι της πολιτείας.

Ο **Σαγκουάρο** χρησιμοποιείται συχνά ως έμβλημα σε διαφημίσεις και λογότυπα που προσπαθούν να μεταδώσουν μια αίσθηση Δύσης, ακόμα κι αν το προϊόν δεν έχει καμία σύνδεση με την *Αριζόνα* ή την *Έρημο Σονόρα*.

## Παραπομπές


## Εξωτερικοί σύνδεσμοι
* 

Κατηγορία:Κακτοειδή
Βελανιδιά Αργολίδας

Η **Βελανιδιά** είναι χωριό της Πελοποννήσου στον νομό Αργολίδας. Διοικητικά ανήκει στον Δήμο Άργους - Μυκηνών. Σύμφωνα με την τελευταία απογραφή του 2021, οι μόνιμοι κάτοικοί της είναι 50.

## Γεωγραφικές πληροφορίες
Βρίσκεται σε υψόμετρο 98 μέτρων. Απέχει 11 χιλιόμετρα από το Κιβέρι και 21 χιλιόμετρα από το Άργος.

## Ιστορία
Η Βελανιδιά είναι ένας πρόσφατος οικισμός, ενός μόλις αιώνα, της παλιάς κοινότητας Κιβερίου. Ξεκίνησε να χτίζεται κατά τις δεκαετίες του 1920 και του 1930. Η περιοχή αρχικά προσέλκυσε κτηνοτρόφους από τις γύρω ορεινές περιοχές. Σταδιακά κατοικήθηκε, αναπτύχθηκε και απέκτησε τη σημερινή της μορφή.

## Πληθυσμός
Η Βελανιδιά πρωτοαναγνωρίστηκε το 1940 και εμφάνισε σημαντική αύξηση μέχρι και το 1961. Έκτοτε ο πληθυσμός σταθεροποιήθηκε και άρχισε να μειώνεται τις τελευταίες δεκαετίες. 

## Απασχόληση
Σήμερα, οι κάτοικοι της Βελανιδιάς ασχολούνται κυρίως με τη γεωργία. Παρατηρείται αγροτική εκμετάλλευση και των γύρω περιοχών. Κυριαρχούν τόσο τα βερίκοκα, όσο και οι ελαιοκαλλιέργειες στους πρόποδες των βουνών της Αρκαδίας. Η κτηνοτροφία συναντάται, αλλά έχει πλέον περιοριστεί σημαντικά.

## Αξιοθέατα
* Στη Βελανιδιά δεσπόζει ο *Ιερός Ναός των Αγίων Κωνσταντίνου και Ελένης*.
* Στο κέντρο του χωριού υπάρχει μέχρι και σήμερα η κτισμένη επί Τουρκοκρατίας βρύση, που μετέφερε νερό από το Σούγελο, πηγή 1 χιλιόμετρο μακριά.
* Δίπλα από το χωριό υπάρχει στάση, από την οποία περνούσε η σιδηροδρομική γραμμή Αθηνών-Καλαμάτας. Η στάση «Κοτσώνη» είναι επίσης γνωστή ως «χιλιόμετρο 73». Ο σιδηρόδρομος αποτελούσε τη βασική μεταφορική λύση μέχρι τη δεκαετία του ΄80.
Τη δεκαετία του ΄70 περίπου έγινε η διάνοιξη της επαρχιακής οδού και στρώθηκε άσφαλτος από το Σπηλιωτάκι προς το Ελαιοχώρι. Έκτοτε ξεκίνησε να αναπτύσσεται περισσότερο η οδική συγκοινωνία.
* Ο οικισμός της Ανδρίτσας απέχει 6 χιλιόμετρα από τη Βελανιδιά. Ο κυρίως χώρος της ομώνυμης σπηλιάς έχει διαστάσεις 65Χ75 μ. και είναι μία ενιαία αίθουσα. Η εξερεύνησή της στις αρχές του 2004 από την *Εφορεία Παλαιοανθρωπολογίας-Σπηλαιολογίας Νότιας Ελλάδας* έφερε στο φως ένα ιδιαίτερα ασυνήθιστο αρχαιολογικό εύρημα. Συγκεκριμένα, βρέθηκαν ανθρώπινα σκελετικά λείψανα και αρκετά αντικείμενα καθημερινής χρήσης, αγγεία, νομίσματα. Η αποκάλυψη αυτή καθώς και το μυστήριο που ακόμη υπάρχει σχετικά με την αιτία που οδήγησε τους ανθρώπους στο σπήλαιο αυτό, μαγεύει μέχρι και σήμερα πολλούς. Το σπήλαιοβάραθρο της Ανδρίτσας έγινε γνωστό στον επιστημονικό κόσμο και ως «σπηλαιοβάραθρο Βελανιδιάς», εφόσον απέχει εξίσου από τους δύο οικισμούς. Τα πρώτα στοιχεία για το κλειστό αρχαιολογικό σύνολο του σπηλαίου Βελανιδιάς-Ανδρίτσας ανακοινώθηκαν στο 25ο Συνέδριο της ΧΑΕ (13-15 Μαΐου 2005).

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Ιορδάνης Ιορδανίδης

Ο **Ιορδάνης Ιορδανίδης** (στην ΕΣΣΔ **Ιορντάν Γιελεφτέροβιτς Ιορντανίντι**, , (1890, Προύσα) – 1938, Μόσχα, ΡΣΟΣΔ, ΕΣΣΔ) ήταν Έλληνας Μικρασιάτης παιδαγωγός, κομμουνιστής και μέλος του ΚΚΕ. Εκτελέστηκε στη Σοβιετική Ένωση κατά την περίοδο των σταλινικών εκκαθαρίσεων.

## Βιογραφικό
Ο Ιορδάνης Ιορδανίδης γεννήθηκε στην Προύσα το 1890 και ανατράφηκε στην Κωνσταντινούπολη, 
όπου σπούδασε παιδαγωγικά και έγινε δάσκαλος. Η πρώτη του επαφή με τον σοσιαλισμό έγινε το 1909, όταν διάβασε το έργο του Γεωργίου Σκληρού *Το Κοινωνικό μας ζήτημα*.

Το 1922 αναγκάστηκε να φύγει από την Κωνσταντινούπολη και να μεταβεί στην Ελλάδα όπου έγινε μέλος του ΚΚΕ. Αμέσως μετά μετέβη στην Αλεξάνδρεια όπου εργάστηκε ως καθηγητής στο «Βικτόρια Κόλετζ» και εντάχθηκε στον κύκλο των Ελλήνων διανοουμένων που ζούσαν εκεί.
Το 1923 παντρεύτηκε με την Ελληνίδα λογοτέχνιδα Μαρία Ιορδανίδου.
Κυνηγημένοι για τις ιδέες τους από την Αλεξάνδρεια, έρχονται στην Αθήνα εντάσσονται στις τάξεις του ΚΚΕ και εργάζονται και οι δύο ως υπάλληλοι στη σοβιετική πρεσβεία.

Το 1931 χώρισε με τη σύζυγό του με την οποία είχε στο μεταξύ αποκτήσει δυο παιδιά.

Διώχθηκε κατ' επανάληψη από την Ασφάλεια για την κομμουνιστική του δράση και το 1935 με τη βοήθεια του ΚΚΕ μετέβη παράνομα στη Σοβιετική Ένωση

## Η ζωή του στη Σοβιετική Ένωση
Στη Σοβιετική Ένωση δραστηριοποήθηκε στις ελληνικές κοινότητες στο Ροστόφ και στην Οδησσό και με εντολή του ΠΚΚ(μπ) εντάχθηκε ως υπεύθυνος εκπαιδευτικών θεμάτων στο "Ελληνικό Εκδοτικό" στην πόλη Κριμσκ του Κουμπάν. Παράλληλα ανέλαβε επικεφαλής της συντακτικής ομάδας του περιοδικού *Κομμουνιστής*.

Τον Δεκέμβριο του 1937 με την οδηγία 50215 της NKVD της 11.12.1937 με τίτλο «Ελληνική Επιχείρηση» συνελήφθη με την κατηγορία του κατασκόπου, υπονομευτή της ΕΣΣΔ και αντεπαναστάτη και προσήχθη σε δίκη στις 17 Ιανουαρίου 1938. Σύμφωνα με το κατηγορητήριο συμμετείχε σε ελληνική και γερμανική κατασκοπευτική επιχείρηση υπέρ αντεπαναστατικής και εθνικιστικής οργάνωσης, με σκοπό αποσχιστικές και τρομοκρατικές ενέργειες κατά της ΕΣΣΔ

Στις 24 Ιανουαρίου 1938 καταδικάστηκε στην εσχάτη των ποινών και εκτελέστηκε το αμέσως επόμενο χρονικό διάστημα χωρίς να έχει γίνει γνωστή η ακριβής ημερομηνία εκτέλεσής του.

## Μετά θάνατο αποκατάσταση
Ο Ιορδανίδης ήταν στη λίστα του πορίσματος της Επιτροπής για την Αποκατάσταση της Μνήμης Αγωνιστών της Αριστεράς που δημοσιεύθηκε το 1988.
Δεν περιλαμβανόταν όμως στη λίστα των 13 ατόμων της 10ης Ολομέλειας της ΚΕ του ΚΚΕ το 1968 που εκτελέστηκαν στην ΕΣΣΔ την περίοδο των σταλινικών εκκαθαρίσεων και αποκαταστάθηκαν κομματικά.

## Παραπομπές


## Βιβλιογραφία
* ΚΚΕ: *Τα επίσημα κείμενα*, τόμος 9ος, εκδόσεις Σύγχρονη Εποχή, Αθήνα 2002
* Άγγελος Ελεφάντης: *Η Επαγγελία της Αδύνατης Επανάστασης*, Εκδόσεις Θεμέλιο, Αθήνα 1976
* Μάριος Μαρκοβίτης: *Όχι δεν είμαι εχθρός του Λαού*, Εκδόσεις Επίκεντρο, Θεσσαλονίκη 2017
* Νίκος Παπαδάτος: *Ο Μπεζεντάκος μας άφησε γεια*, Εκδόσεις ΚΨΜ, Αθήνα 2021

Κατηγορία:Έλληνες κομμουνιστές
Κατηγορία:Έλληνες δάσκαλοι
Κατηγορία:Έλληνες δημοσιογράφοι του 19ου αιώνα
Κατηγορία:Θύματα της Μεγάλης Εκκαθάρισης
Κατηγορία:Εκτελεσθέντες
Ξύπνα γιε μου! (τραγούδι)

Το "***Ξύπνα γιέ μου***", γνωστό και ως "***Zartir lao***" (αρμενικά: Զարթի՛ր, լաօ) είναι ένα δημοφιλές αρμενικό επαναστατικό λαϊκό τραγούδι. Δημιουργήθηκε τη δεκαετία του 1890, για να επαινέσει τον ηγέτη των ανταρτών φενταΐ, Αραμπό. Επίσης, αποτελεί μια κλήση αφύπνισης για αγώνα ενάντια στους Τούρκους.

## Προέλευση
μικρογραφία|162x162px|Ο Αράμπο, ο κεντρικός ήρωας του τραγουδιού
Το τραγούδι γράφτηκε αρχικά από τον Fahrat, έναν Αρμένιο παίκτη του Ασίκ από το Μους. Ο ήρωας του τραγουδιού είναι ο Αραμπό, ο διάσημος αντάρτης φενταΐ, ο οποίος παρουσιάζεται ως σύμβολο του Αρμενικού Απελευθερωτικού Κινήματος. Έδρασε στην πεδιάδα του Μους και στο Σασούν. Το 1893, ενώ επέστρεφε από τον Καύκασο, η ομάδα του περικυκλώθηκε σε ένα φαράγγι κοντά στο Μπουλανίκ. Όλοι στην ομάδα του σκοτώθηκαν, συμπεριλαμβανομένου και του ίδιου.

Με την πάροδο του χρόνου, η σύνδεση του τραγουδιού με τον θάνατο του Αράμπο ξεχάστηκε. Αυτό γίνεται αντιληπτό και από την εξέλιξη του τίτλου του τραγουδιού: "*Το Τραγούδι του Αράμπο*" («*Արաբոյի երգ*»), "*Το Τραγούδι του Γενναίου Αράμπο*" («*Քաջ Արաբոյի երգ*»), "*Το Τραγούδι του Μσέτι*" («*Մշեցու երգ*»), "*Ξύπνα γιέ μου*!" («*Զարթիր լաօ*») κλπ.

## Στίχοι

## Εξωτερικοί σύνδεσμοι του τραγουδιού

* Συμφωνική Ορχήστρα KOHAR (2008) (βίντεο)

## Στην Ελλάδα
Στην Ελλάδα κυκλοφόρησε μια διασκευή του τραγουδιού, με την ονομασία "***Ξύπνα λαέ***" του Βασίλη Παπακωνσταντίνου, από το δίσκο του, εν ονόματι *[[Αρμενία (μουσικό άλμπουμ)|"Αρμενία"]],* το Δεκέμβριο του 1979 από τη Minos EMI.

Η έκδοση του Παπακωνσταντίνου αναφέρεται στα ίδια γεγονότα με το "*Ξύπνα γιέ μου!*".

## Παραπομπές


Κατηγορία:Επαναστατικά τραγούδια
Τζον Όλιβερ

Ο **Τζον Γουίλιαμ Όλιβερ** (γεννημένος στις 23 Απριλίου 1977) είναι Βρετανοαμερικανός κωμικός, συγγραφέας, παραγωγός, πολιτικός σχολιαστής, ηθοποιός και τηλεοπτικός παρουσιαστής. Ο Όλιβερ ξεκίνησε την καριέρα του ως stand-up κωμικός στο Ηνωμένο Βασίλειο. Απέκτησε ευρύτερη φήμη για το έργο του στις Ηνωμένες Πολιτείες στο The Daily Show με τον Τζον Στιούαρτ ως ανώτερο Βρετανό ανταποκριτή του show από το 2006 έως το 2013. Ο Όλιβερ κέρδισε τρία Βραβεία Έμμυ Ζώνης Υψηλής Τηλεθέασης για τη σεναριογραφία του The Daily Show και ήταν καλεσμένος οικοδεσπότης της εκπομπής για περίοδο οκτώ εβδομάδων το 2013. Επιπλέον, ο Όλιβερ συνδιοργάνωσε το podcast της σατιρικής κωμωδίας The Bugle (2007–2015) με τον Άντυ Ζάλτσμαν, με τον οποίο ο Όλιβερ είχε συμπαρουσιάσει στο παρελθόν τη ραδιοφωνική σειρά Political Animal, και υπήρξε παρουσιαστής του John Oliver's New York Stand-Up Show στο Comedy Central από το 2010 έως το 2013. Έπαιξε επίσης στην τηλεόραση, κυρίως σε έναν επαναλαμβανόμενο ρόλο ως ο Dr Ian Duncan στην κωμωδία καταστάσεων του NBC, και σε ταινίες, κυρίως έργο φωνητικής ηθοποιίας σε Στρουμφάκια (2011), Στρουμφάκια 2 (2013) και το ριμέικ του 2019 από το Ο Βασιλιάς των Λιονταριών. Έγινε πολίτης των ΗΠΑ το 2019.

Από το 2014, ο Όλιβερ είναι ο οικοδεσπότης της σειράς του HBO, Last Week Tonight with John Oliver. Έχει λάβει ευρεία κριτική και δημοφιλή αναγνώριση για το έργο του στη σειρά, η επιρροή της οποίας στον πολιτισμό, τη νομοθεσία και τη χάραξη πολιτικής των ΗΠΑ έχει ονομαστεί «φαινόμενο του Τζον Όλιβερ». Για το έργο του στο Last Week Tonight, ο Όλιβερ κέρδισε δεκατρία Βραβεία Έμμυ και δύο Βραβεία Πιμπάντι και συμπεριλήφθηκε στο Time 100 του 2015, χαρακτηριζόμενος ως «κωμικός παράγοντας αλλαγής...ισχυρός επειδή δεν φοβάται να αντιμετωπίσει σημαντικά θέματα στοχαστικώς, χωρίς φόβο ή απολογία». Το έργο του Όλιβερ έχει περιγραφεί ως δημοσιογραφία ή ερευνητική δημοσιογραφία, περιγραφή την οποία ο Όλιβερ απορρίπτει.

## Παραπομπές


Κατηγορία:Άγγλοι κωμικοί
Κατηγορία:Άγγλοι ηθοποιοί τηλεόρασης
Κατηγορία:Άγγλοι ηθοποιοί φωνής
Κατηγορία:Άγγλοι τηλεοπτικοί παραγωγοί
Κατηγορία:Πρόσωπα με επίκτητη αμερικανική ιθαγένεια
Άλπερ Γιλμάζ

Ο **Άλπερ Γιλμάζ** (τουρκικά: Alper Yılmaz) (γενν. 28 Μαρτίου 1975) είναι Τούρκος πρώην επαγγελματίας καλαθοσφαιριστής, ο οποίος αγωνιζόταν ως σούτινγκ γκαρντ/σμολ φόργουορντ.

## Σταδιοδρομία σε συλλόγους

## Εθνική ομάδα
Ο Γιλμάζ αγωνίστηκε με την Εθνική Τουρκίας ανδρών.

## Παραπομπές


## Εξωτερικοί σύνδεσμοι
* Προφίλ στο TurkSports.Net   
* Προφίλ στο TBLStat.net

Κατηγορία:Τούρκοι καλαθοσφαιριστές
Κατηγορία:Σούτινγκ γκαρντ
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Τουρκίας
Κατηγορία:Καλαθοσφαιριστές Τουρκ Τέλεκομ
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Τόφας ΣΚ